作者：刘过
词牌/韵律：沁园春

paragraphs: 一别三年，一日三秋，庶几见之。
念丹霞秋冷，风巾雾屦，五湖春暖，雨笠烟蓑。
山水光中，要人携手，独欠金华俞紫芝。
谁知道，向酴醿香里，杯酒同持。
油然川泳云飞。
但口不能言心自知。
便狂敲铜斗，我歌君和，醉拈如意，我舞君随。
风韵如君，岂堪言别，别后如之何勿思。
须金玉，再相逢莫负，芷约兰期。